Istočni Timor
Istočni Timor, također poznat i kao Timor-Leste (jezik Tetum: Timór Lorosa'e; službeno: Demokratska Republika Timor-Leste) je država u Jugoistočnoj Aziji. Sastoji se od istočne polovine ostrva Timor, bliskih ostrva Atauro i Jaco, kao i eksklave Oecusse, koja se nalazi na sjeverozapadnoj strani ostrva Timor, u okviru indonežanskog Zapadnog Timora. Mala država od 15.410 km2 senalazi oko 640 km sjeverozapadno od australijskog grada Darwin-a. Istočni Timor su kolonizovali Portugalci u 16 vijeku, i bio je poznat kao portugalski Timor, sve do portugalske dekolonizacije. Krajem 1975. Istočni Timor proglašava nezavisnost, ali ga je te godine okupirala Indonezija i proglasila svojom 27. provincijom. Prateći akt samoopredjeljenja pod sponzorstvom Ujedinjenih nacija, 1999., Indonezija napušta kontrolu teritorije Istočnog Timora, i on postaje prva nova nezavisna država u 21. vijeku, 20. maja 2002. Uz Filipine, Istočni Timor je druga država sa većinom katoličkog stanovništva, u Aziji. Istočni Timor ima ekonomiju u kojoj preovladavaju niži-srednji prihodi. Država nastavlja da trpi posljedice decenijama duge borbe za nezavisnost od Indonezije. Posljedice te borbe su uništena infrastruktura i hiljade raseljenih civila. Po HDI klasifikaciji Indonesia, ova je država plasirana na 162. mjesto, drugo najniže u Aziji.